Ispanijos vyrų krepšinio rinktinė
Ispanijos vyrų krepšinio rinktinė – krepšinio komanda, tarptautinėse varžybose atstovaujanti Ispanijos valstybei. Tai viena pajėgiausių pasaulio krepšinio rinktinių – nuo 2009 m. laimėjo 4 iš 6 Europos čempionatų, taip pat dusyk pasaulio čempionai (2006, 2019 m.), trissyk sidabro ir kartą bronzos medalininkai olimpinėse žaidynėse. Nors Ispanijos krepšinio pakilimas prasidėjo jau XX a. 8-ajame dešimtmetyje (1973 m. Europos čempionato sidabras, 1984 m. olimpinių žaidynių sidabras), tačiau dominuojančia jėga Ispanija tapo XXI a. pr.